A NETFLIX SAJÁT GYÁRTÁSÚ SOROZATA
A THE KINGDOM OF THE GODS ALAPJÁN
Soha...
ne pillants be őfelsége hálószobájába!
Megértetted?
Igen, uram.
A KIRÁLY HALOTT. ÚJ SZELEK JÁRNAK.
- Halált érdemlünk. - Halált.
Több, mint 100 ilyen írást függesztettek ki
az éjjel Hanjang-szerte.
Őfelsége, aki nagyon is él,
pusztulását hirdetve?
Fogjatok el mindenkit,
aki kifüggesztette, írta vagy a megírását kérte!
Mindenkit vezessetek elém!
Megsemmisítem a családjaikat.
Ugyanez vonatkozik...
azokra, akik tétlenül nézték az iromány kifüggesztését
a fővárosban.
Uram, kegyelmezzen!
Kérem, uram!
Bocsásson meg, uram!
- Kérem! - Uram!
Könyörüljön rajtam!
A Haewon Cho klán ifjú krónikásokat terel össze.
Te jóságos ég! Mit művel?
Ne! Gyeong-seok!
Gyeong-seok! Jóságos ég!
Gyeong-seok!
Mindenkit letartóztatni!
Tíz nap telt el, mióta őfelsége himlővel ágynak esett.
Az elmúlt tíz napban őfelségét csak két személy látta:
Cho Hak-ju, a főtanácsos és a lánya, a második királyné.
Nem csoda, hogy elterjedt
a szörnyű pletyka őfelsége haláláról.
Leállni!
Úgy értesültünk, hogy ezek a förtelmes irományok 89 krónikás munkája,
Hanjang környéki intézményekből.
Tegyetek vallomást!
Az első, aki bevallja tettét, annak megkíméljük az életét!
Kik a nemzet igazi árulói?
A zsákmányrendszert és a zsarolást használva
a királyné gonosz családja csak önmaga fenntartásával törődik.
Árulók?
Nézzenek a Haewon Cho klánra!
Hogy merészeled? Fogd be a szád!
A Haewon Cho klán tagjai rovarok,
akik a nép vérét szívják.
Mivel jobbak az ürüléket fogyasztó disznóknál?
Talán jobb is őfelségének, ha meghalt.
Gyönge király ő, aki odavetette a nemzetét
Cho Hak-ju úrnak, a disznók vezérének!
Hogy merészeled?
Azt mondtad, jobb, hogy őfelsége meghalt?
Bevallod az árulást?
Kire utaltok az "új szeleket" emlegetve?
Ki az új király, akit szolgálni kívánnátok?
Netán a királyi herceg?
TONGMYEONGJEON
Királyi fenség.
Napok óta a szobámban tartózkodsz,
holott már nehezemre esik a mozgás.
Apám tíz napja beteg,
de nem tehetek érte semmit.
Emészt, hogy nem teljesíthetem fiúi kötelességem.
Kérlek, engedj be a királyi palotába,
apám mellé!
Apád himlőben szenved.
Ha elkapod, és magad is megbetegedsz, míg őfelségét ápolod,
ki vezeti majd az országot?
A királyi család vezető tagjaként nem engedhetem,
szóval kérlek, távozz!
Csak egyet mondj el nekem!
Atyám...
valóban életben van?
Apáddal gyermekeként viselkedsz,
de az anyáddal nem.
Hogy lehetsz ilyen engedetlen velem a szolgák előtt?
Ennyire gyűlölsz?
Vagy a gyűlöleted...
a születendő testvérednek szól?
Fenség, sosem merészelnék...
Ha nem így van,
kérlek, térj haza!
Mire vártok? Kísérjétek ki a királyi herceget!
Látnom kell az apámat.
Elmegyek a palotába.
Királyi fenség, elfelejtette?
A királyné elrendelte, hogy a királyi fenség kerülje a palotát.
Álljatok félre!
Azt mondtam, félre!
Kérem, értse meg!
Kit szolgáltok?
Kit tartotok a nemzet királyának?
Apámat vagy a Haewon Cho klánt?
Van olyasvalaki a palotában,
aki nem a Haewon Cho klán parancsainak engedelmeskedik?
Királyi fenség.
- Kérem, értse meg! - Kérjük!
Küldd be Mu-yeongot!
Királyi fenség.
Miért dobod el azt, ami többet ér az éves fizetésemnél?
Ha dührohamot akarsz kapni,
a királyné előtt kellett volna tenned.
Egy királyi herceg fő erénye a jámborság.
Az erényt kockáztatva védtelenné válnék.
Az a némber épp csak nagykorú,
mégis az anyám.
Értem.
Királyi fenség igazán odaadó fiú.
Feladatom van a számodra.
Netán az...
Menjek a palotába, meglátogatni őfelségét?
Hozd el a királyi gyengélkedő naplóját!
A palota őrei éjjel-nappal őrzik.
Mégis hogy szerezhetném meg?
A nadzsui körték, a gránátalmák Gochangból,
a királyi konyha fenséges cukros gyömbérjei...
Elfelejtetted, mi mindent loptál tőlem?
Királyi fenség.
Gondolj a nejedre, aki támogatott, amíg 40 évesen végre
sikerült levizsgáznod!
A drága feleségednek loptál a desszertes asztalomról,
aki tíz év házasság után
végre terhes lett, nem?
Ismered a helyzetem, felség.
Meddig fogod ezt használni ellenem?
Ha megtudják, hogy loptál az asztalomról,
kirúgnak.
Ha naplólopáson kapnak, szintén.
Értem.
Úgy hallom, ma marhahúsos palacsinta lesz.
De nem kényszeríthetlek.
Ha napkeltekor besurranok, amikor őrségváltás van,
talán megszerezhetem a naplót.
Az őrök napfelkelte előtt nem lesznek figyelmesek.
Talán őrségváltás alatt besurranhatok érte.
Őfelsége eltűnt?
Bocsáss meg!
Egy pillanatra mentem el...
Ha élni akarsz, meg kell találnod.
De rögtön!
Atyám...
eltűnt?
Mit keres itt, királyi fenség?
Valami...
szörny volt a folyosón.
Valami szörny?
Hangja, akár egy fenevadé.
Vér és rothadás szaga lengte körül.
Nem ember volt. Szörny alakja volt.
Ez nem lehet igaz.
Egy szörny a királyi palotában?
Bizonyára téved.
Nem hiszel nekem?
Felséged legyengülhetett a napokig tartó bűnbánati térdepelésben.
Kérem, térjen haza,
és vizsgáltassa meg magát az orvosokkal!
Kísérjétek ki a királyi fenséget!
Megtaláltad az apámat?
Ezt hogy érti?
Őfelsége...
épp az ágyában fekszik.
Az ágyában fekszik?
Akkor megnézem én magam is.
Királyi fenség, kérem, álljon meg!
Atyám, Chang vagyok.
Állj, királyi fenség!
- Nyiss ajtót! - Ne!
Azonnal nyisd ki!
Kardot mersz
emelni rám?
Ez a királyné parancsa.
A palota törvényei szerint teszek.
A királyi hadsereg parancsnoka
kionthatja a királyi család vérét?
Ha igen,
rajta!
Hol van az apám?
Miért?
Az apád biztonságáért aggódsz?
Láttam...
egy undorító szörnyet a királyi palotában.
Én is láttam egyet.
Egy fiút, aki látszólag aggódik az apjáért,
de titokban az apja halálát kívánja,
hogy megkaparintsa a védelmet és a hatalmat.
Én ezt a szörnyet láttam.
És nem csak ezt.
Láttam olyan szörnyeket,
akik gonosz gondolatokkal
a fiút felhasználnák a király megölésére,
hogy uralkodjanak a nemzeten.
Ezen szörnyek vére borítja most
a királyi kivizsgálói udvart.
Ha már elég vér folyt, azonosítani fogjuk
az összeesküvés vezérét, a királyt, akit trónra helyeznének.
Eljön az az idő,
amikor a királyi hadsereg parancsnoka is
kionthatja a királyi család vérét.
Felség várakozhat itt, de őfelsége nem tér vissza.
A betegsége csillapodott, ezért a királyné palotájába ment.
Beom-il,
kísérd ki a királyi fenséget!
Igenis, atyám.
A királyi fenség bizonyára megrémült.
Hozzatok neki nyugtatót az idegeire!
Királyi fenség.
Megszerezted?
Igen.
Majdnem elkaptak, de sikerült kiosonnom.
Atyám tíz napja esett össze,
a hónap végén.
"Hidegrázás, láz
és fejfájás.
A kiütések ellen adott főzet többször is csődöt mondott.
A láz túl magas ahhoz, hogy bárányhimlő legyen.
A tünetek súlyosak.
Talán gyógyíthatatlan."
Királyi fenség,
miért nincs több bejegyzés?
Ez lehetetlen.
A királyi gyengélkedőben kötelező a mindennapos bejegyzés.
Főképp mivel atyám állapota kritikus volt.
Hacsak nem titkolnak valamit,
és szándékosan nem jegyezték fel...
Mi történik most az apámmal
a saját palotájában?
Királyi fenség.
Ki az a Lee Seung-hui doktor?
Királyi orvos volt, de három éve felmondott.
Honnan tudsz róla?
Az ő neve szerepel az őfelségét érintő utolsó bejegyzésnél.
A JIYULHEONI LEE SEUNG-HUI DOKTORT A PALOTÁBA HÍVTÁK
Ki kell mennem, álruhában.
Hogy mi? Álruhában?
Azt nem lehet. Ki tudja, mit tenne a királyné...
A királyi palotából tiltott ki.
De nem tiltotta meg, hogy kimenjek.
Királyi fenség!
Készülődj!
Csak mi ketten megyünk.
És mi lesz...
a marhahús palacsintával?
DONGNAE
JIYULHEON
Egyél még egy kicsit! Akkor gyorsabban felépülsz.
Majd később.
Ezt nevezed ételnek?
Nem a betegség öli meg őket, hanem éhen halnak.
A kormány azt ígérte, hamarosan küldenek rizst,
addig várunk.
Na persze!
Naponta több tucat ember hal meg arra a rizsre várva.
Pihenned kéne.
Mit művelsz?
Ha nem esznek, még betegebbek lesznek, szóval vigyázz,
mit beszélsz!
Apropó,
mikor jön már Lee doktor?
Mondtam, hogy Hanjangba ment.
És mikor jön vissza?
Azért jöttem ide, mert állítólag ő a legjobb.
Ha befogod a szád,
gyorsan begyógyul a sebed,
szóval elmehetsz.
Mit mondtál...
Mi a...
Mit bámulsz?
Az orvosság nem hat, mert alig esznek.
Ez baj.
- Visszatért Lee doktor! - Siess!
Lee doktor visszatért!
Ott jön!
Üdv itthon, mester!
Az mi, mester?
Készüljetek temetésre!
Tessék?
Kinek a temetésére?
Itt van.
Segíts!
Nyissuk ki!
- Istenem! - Dan-i!
- Te jó ég! Dan-i! - Egek!
- Mi történt? - Mi lett vele?
- Te jó ég! - Dan-i...
Mi történt Dan-ival?
Hogy történhet ez?
Mester!
Mester, mi történt? Kérlek, mondd el!
Mi történt Hanjangban,
amitől Dan-i ilyen szörnyű állapotban tért vissza?
Kérlek, mester, mondd el!
Semmi sem történt.
Semmi.
Nem történt semmi.
HANJANG
Azt írja, leváltják őfelségét,
a királyi herceget teszik a trónra,
és egy új világot teremtenek.
Ez egyértelmű bizonyíték a hazaárulásra.
Rögtön a királyi kivizsgálóba kell hozatnunk a herceget,
és ki kell hallgatnunk őt.
Hol és hogyan találták meg a levelet?
Jelentették, hogy az egyik elfogott krónikás őrzi az otthonában.
Mily hasznos informátoruk van!
Ismerte mind a 89 áruló krónikást, és tudta,
hol rejtegetik a titkos levelet, amiről más nem tudott.
Ki ez az informátor?
Mit számít ez?
A 89 elfogott krónikás egyike sem ismerte be az árulást.
És mégis
egyetlen besúgó vallomása alapján árulással vádolja őket.
Ez megsérti a konfuciánus iskolát,
a nemzet alapjait.
Tényleg a konfuciánus tanok követői lennének a nemzet alapjai?
Mit tettek ők
a nemzetért?
Miről beszél?
Két katasztrofális háború
söpört végig ezen az országon.
Tudja...
miért arattak felettünk elsöprő győzelmet?
Mert az országot gyenge
konfuciánus tudósok vezették,
akik tétlenül ülve analektákat és Menciuszt idézték,
Ugyanez történik most is.
Ezzel túllépett minden határt, főtanácsos.
Mégis mit képzel?
Hát nem látja?
Segítsek, hogy lássa?
Látja már, mit ír?
Azt írja, megsemmisítik a királyt,
felbontják a rendet,
és káoszt teremtenek, ami a nemzet vesztéhez vezet.
Egy ilyen szörnyű levél után
a tanács tagjai csak üljenek, és vitassák meg, mi legyen,
semmit sem téve, ahogy az a háború alatt is történt?
Elég legyen,
Cho nagyúr!
Fogjátok el a királyi herceget, és vigyétek a királyi kivizsgálóba!
Hol van a herceg?
Nem tudom.
Ha még egyszer ezt válaszolod, fejedet veszem.
Hol van a királyi herceg?
- Tényleg nem... - Ha válaszolhatok:
egész nap kerestük,
de nincs a hercegi palotában.
Maga is láthatja, igaz?
Találjátok meg!
Kutassátok át a palotát és Hanjangot, és vigyétek a királyi kivizsgálóba!
A királyi herceg...
többé már nem trónörökös.
Hanem bűnöző, aki árulásra készült.
Te jó ég!
Van itt valaki?
Épp fürdik.
Van ott valaki?
Persze.
Te vagy Park Jong-yeong,
- a királyi gyengélkedő futára? - Igen.
Mit keres itt a királyi herceg személyes őre?
Lee Seung-hui doktort keresem Dongnae-ból.
A hónap harmadik napján volt a palotában, a szolgálatod alatt.
Nem ismerem a nevét,
de a Dongnae-i orvos már elment.
Az őt kísérő fiú súlyos beteg lett, ezért haza kellett menniük.
Kérdezd a tünetekről!
Miért volt kritikus a fiú állapota?
Elkapta a himlőt?
Egy hozzám hasonló fajankó nem ért az ilyesmihez,
de nem betegség volt az.
Mély sebekkel volt tele a teste.
Úgy nézett ki, mintha egy hatalmas szörny megharapta volna.
Királyi fenség, sietnünk kell.
Ebben a tempóban elkapnak. Siessünk!
Arra van dél, úgyhogy Dongnae-nek is arra kell lennie.
Tudnom kell,
mi történt apámmal és a nemzet
királyi családjával.
Ezt hogy érted?
Dongnae-ba megyek.
Dongnae-ba?
Most?
Eunuchok és udvarhölgyek nélkül?
Csak mi ketten?
Azt nem lehet.
Én megyek.
Tudod, milyen messze van Dongnae Hanjangtól?
Már a palotától idáig
szinte elhánytad magad
a bűztől.
Hogy jutnál el a messzi Dongnae-ba
ilyen durva és nehéz utakon? Szinte 350 kilométerre van.
Eddig ennél nehezebb volt az életem.
És az ételek?
Az úton nincsenek olyan finomságok, mint a palotában.
Nem érdekel!
Banditákba vagy lázadókba futhatunk.
Megölhetnek minket.
Úgyis meghalok...
ha itt maradok.
Az árulás vádja miatt?
Királyi fenség, még a Haewon Cho klán
sem árthat neked olyasmiért, amit nem tettél.
De megtettem.
Tessék?
Hogy mondod?
Én..
terveztem az apám elleni árulást.
Miért?
Hogyan...
Te vagy a királyi herceg. A trón is úgyis a tiéd lenne.
Akkor miért?
EGY ÚJ VILÁG TEREMTÉSÉBEN VAN SZEREPE
LEE CHANG
Királyi herceg...
Így igaz.
A nemzet királyi hercege vagyok.
Apám egyetlen fia vagyok,
da ha a királyné egy törvényes fiút szül, meghalok.
Mert ágyastól születtem, törvénytelen fiúként.
Hát ezért.
Mert élni akartam.
- Akkor is... - Még mindig így érzek.
Sok krónikás haldoklik a királyi kivizsgálóban, hogy megvédjen.
Az ők és saját menekülésem...
délen van, Dongnae-ban.
El kell mennem Lee Seung-hui doktorhoz,
hogy megtudjam,
mi történt az apámmal.
Azt mondtam, hazavitte a fiút,
mert kritikus volt az állapota, ez minden.
Bocsásson meg, uram!
Biztos,
hogy a herceg elment Dongnae-ba Lee doktorhoz.
Hát nem megmondtam?
Meg kellett volna ölnünk Lee Seung-huit.
Lee doktor...
még hasznos lehet a számunkra.
Ellenben
a királyi herceg már nem.
A hírnökeink nem érnek oda a királyi herceg előtt.
Magad kell odamenned és megállítanod őt.
Tízen előrelovagolnak a leggyorsabb lovakon,
őket követi a királyi hadsereg ötven válogatott katonája.
Állítsd meg őt,
mielőtt eléri Dongnae-t
és Jiyulheont!
Még ha meg is kell ölnöd.
HANJANG, DONGNAE
DONGNAE
Folyton azokon...
a különös sebeken
jár az eszem Dan-i testén.
Menjünk!
Füstöl a kémény.
Mi ez?
Olyan régen ettem már húst.
Sokkal jobban érzem magam.
- Ez isteni! - Kaphatok még egy tállal?
Ez nagyon finom.
- Mi ez? - Hihetetlenül finom!
Mi ez az egész?
Nem nyilvánvaló?
A betegek éhen halnak,
de az orvos a szobájába zárkózott.
Élelem kellett, szóval levadásztam egy szarvast.
Szarvast?
Szarvast találtál a hegyekben?
Kértél engedélyt a kormánytól?
A halálra is engedélyt kellene kérnünk?
Ezek ha enni kapnak is panaszkodnak.
Hölgyem.
Bocsánat, hogy ezt kérdezem, de kérhetnék még?
A feleségem szoptatná a babát, de nehezen megy.
- Hogyne. - Köszönöm.
Semmi baj. Ne sírj!
Mi van?
Hogy tehetted ezt?
- Hogy tehetted? - Miről beszélsz?
Láttam.
Hogy tehetted ezt egy emberrel?
Hogy tehettél...
Majdhogynem családtagunk volt.
Kit érdekel, mi volt?
Ha meghalsz, csak egy darab hús vagy.
Neked elment az eszed?
Ember volt, akárcsak mi.
Hogy ehet meg
- egy ember egy másik embert? - Na és?
Haljunk éhen, azon vitázva,
mihez van jogunk emberekként?
Ha mind ezt tennénk, Dongnae lakosságának fele éhen döglik.
Hogy érted ezt?
Szerinted délen hogyan maradtak életben?
Szerinted őfelsége megmentette őket?
Nem. Az éhhalált halt...
szomszédok húsa és csontja mentette meg őket.
Ez nem lehet igaz.
Élj úgy, ahogy jónak látod!
Én mindent megteszek az életben maradásért.
Nagyon finom.
Jong-gu!
Jól vagy?
Mi az? Mi a baj?
Jong-gu!
Jong-gu.
Jong-gu!
Mester!
Uram!
Tartson ki, uram!
Uram!
Van más mondanivalód?
GO GEUNHEE EMLÉKÉRE
A feliratot fordította: Péter Orsolya